《句》
宋代·张景脩

别后遥知倚门母，老来偏忆出家儿。
洗竹放教风自在，傍溪看得月分明。
白快近来逢素鬓，赤穷今日得朱袍。
何妨包裹如风药，且免淋漓似水鸡。
修水引来双瀑布，长松留住半天风。
来恨不逢池水满，屏风围住芰荷香。
但令陶令长为主，莫遣灵芸错认伊。

作者简介：张景脩，字敏叔，常州（今属江苏）人。英宗治平四年（一○六七）进士。神宗元丰末知饶州浮梁县（《石林诗话》卷中）。后两为宪漕，五典郡符，历仕神宗、哲宗、徽宗三朝，官终祠部郎中，年七十馀卒。有《张祠部集》，已佚。事见《中吴纪闻》卷三。今录诗二十七首。